**Claus Waidtløw: Tenor-, alt- og sopransaxofonist, komponist**

Har siden 1989 – som medlem af New Music Orchestra og Erling Kroners The Dark Side Orchestra - været aktiv på den danske jazzscene.

Startede som altsaxofonist, men har de senere år primært spillet tenorsaxofon.

Indspillede i 1996 debut CD’en Claustrophobia, hvor trompetisten Jens Winther medvirker som gæstesolist.

Dannede i 2005, efter mange år som sideman i bl.a. Jens Winther Group og Jacob Christoffersens JazzXperience, et nyt orkester, Claus Waidtløw Group (senere CW Quartet). Orkestrets første CD, From the Story Book, der udkom samme år, blev rost af anmelderne i landets aviser. Politikens jazzanmelder Boris Rabinowitch gav således CD’en 5 ud af 6 stjerner.

Indspillede i foråret 2001 i New York CD’en ”Back and Forth”, med den amerikanske stjernebassist Christian McBride, Nikolaj Hess og Morten Lund.

Turnerede samme år i Danmark med den amerikanske pianist og organist Sam Yahell.

Var i foråret 1998 kapelmester for The JazzVisits Orchestra, der turnerede med Carla Bley og Steve Swallow som led i JazzVisit´98.

Har repræsenteret Danmark ved EBU-koncerter i Strassbourg(1996) og Zurüch(2004).

Vandt i 1995 international jazzkonkurrence i Gexto, Spanien, med orkestret Science Fiction Quartet.

Uddannet fra Det Rytmiske Musikkonservatorium i København. Har endvidere afsluttet en 2-årig uddannelse i moderne kompositionsmusik, under Bob Brookmeyer, fra samme sted.

Er i dag tilknyttet SMKS (Syddansk Musikkonservatorium og Skuespillerskole).

Siden 2006 medlem af Aarhus Jazz Orchestra.

Har spillet med et væld af internationale jazzstjerner, her i blandt Toots Thielemanns, Eliane Elias, John Scofield, Carla Bley, Steve Swallow, Christian McBride, Kurt Elling, Bill Stewart, Jeff Ballard, Billy Hart, Bob Mintzer, Sam Yahell, Butch Lacy, Bob Brookmeyer og Maria Schneider.

Udvalgt discografi

Flavours, Gateway Music, Waidtlow01, Claus Waidtløw Quartet

From the Story Book, Calibrated Rec., CD 007, Claus Waidtløw Group

Back and Forth, Music Mecca CD 3085-2, Hess/Lund/Waidtløw/McBride

Walk the walk, talk the talk, Stunt Rec, STUCD 01172, Jens Winther Group

Gratitude, Blackout Music, Anders Mogensen

Claustrophobia, Stunt Rec, STUCD 19606, Claus Waidtløw Quartet

JazzXperience, Stunt Rec, STUCD 19916, Jacob Christoffersen kvartet

Silent Journey, Calibrated, Cali031, Kasper Tagel

Cellular, Cope Records, CD 009, Jesper Riis Group

Noxx, DCCD 9438, The Orchestra